**Folúntais ar Choistí Bhord Oideachais agus Oiliúna Chiarraí**

**An Coiste Iniúchóireachta agus RioscaAn Coiste AirgeadaisTreoirlínte**

**Faisnéis Chúlra**

An 1 Iúil 2013 a bunaíodh Bord Oideachais agus Oiliúna Chiarraí (BOO Chiarraí) agus is é an Bord an ghníomhaireacht reachtúil atá lonnaithe i gCiarraí chun deiseanna Bunoideachais, Iarbhunoideachais agus Breisoideachais agus Oiliúna a chur ar fáil i gContae Chiarraí.

Cuireann Bord Oideachais agus Oiliúna Chiarraí a chuid clár ar fáil ó 35 Scoil/Ionad agus 100 ionad for-rochtana ar fud an chontae. Tá buiséad bliantúil de suas le €52 mhilliún ag an mBord Oideachais agus Oiliúna. Fostaíonn sé breis is 1,100 ball foirne agus déanann freastal ar 15,000 dalta/mac léinn/foghlaimeoir gach bliain.

**Réamhrá**

Tá BOO Chiarraí i mbun Coiste Iniúchóireachta agus Riosca agus Coiste Airgeadais a bhunú faoi láthair de réir *Alt 45* den *Acht um Boird Oideachais agus Oiliúna 2013.* Beidh Baill de Bhoird BOO Chiarraí agus Ball/Baill ón taobh amuigh ar gach Coiste.

Tá socrú déanta le:

1. Ceathrar (4) a cheapadh ón taobh amuigh chuig an gCoiste Iniúchóireachta agus Rioscaí
2. Triúr (3) a cheapadh ón taobh amuigh chuig an gCoiste Airgeadais

**Feidhm**

Tá róil faoi leith ag an gCoiste Iniuchóireachta agus Riosca agus ag an gCoiste Airgeadais araon chun cuidiú le Bord BOO Chiarraí a fheidhmeanna a chomhlíonadh.

Ní mór do gach Coiste comhairle a thabhairt don Bhord maidir lena fheidhmeanna a chur i gcrích agus a chinntiú go gcosnaítear go hiomlán leasa na bpáirtithe leasmhara ar fad maidir le tuairisciú gnó & airgeadais agus rialuithe inmheánacha.

Mar eolas, áirítear an Cód Cleachtais um Rialachas Boird Oideachais agus Oiliúna (CL:0002/2019). Ba chóir aird faoi leith a thabhairt do:

* *Coiste Iniúchóireachta agus Riosca, lch. 40*
* *Aguisín 11: Teimpléad Téarmaí Tagartha do Choiste Iniúchóireachta agus Riosca*
* *Coiste Airgeadais, lch. 20*
* *Aguisín 2: An Coiste Iniúchóireachta agus Riosca*

Áirítear freisin:

* Cód Iompair do Bhaill Bhord Oideachais agus Oiliúna Chiarraí

Éileofar ar gach ball a cheapfar chuig an gCoiste Iniúchóireachta agus Riosca agus chuig an gCoiste Airgeadais an Cód Iompair do Bhaill a shíniú.

**Ballraíocht**

Ba chóir taithí agus/nó eolas a bheith ag Baill an Choiste Iniúchóireachta agus Riosca ar:

* Airgeadas/Cuntasaíocht;
* Rialachas Corparáideach;
* Bainistíocht Riosca;
* Iniuchóireacht Inmhéanach;
* Saincheisteanna teicniúla nó speisialtóireachta agus
* Timpeallacht na hEarnála Poiblí.

Ba chóir taithí agus/nó eolas a bheith ag Baill an Choiste Airgeadais ar:

* Cleachtais Airgeadais;
* Rialachas Corparáideach;
* Bainistíocht Riosca;
* Iniúchóireacht Inmheánach & Sheachtrach agus
* Timpeallacht na hEarnála Poiblí.

**Ceapachán**

Is é Bord BOO Chiarraí a dhéanfaidh ceapacháin chuig gach Coiste.

Cuirfear ionduchtú foirmiúil ar fáil do gach ball a cheapfar chuig gach Coiste mar aon le tacaíocht agus oiliúint leanúnach in ábhair ábhartha de réir mar is cuí.

**Tréimhse an Cheapacháin**

Mairfidh tréimhse an cheapacháin chuig an gCoiste Iniúchóireachta agus Riosca agus chuig an gCoiste Airgeadais ar feadh tréimhse théarma Bhord BOO Chiarraí i.e. Iúil 2019 – Iúil 2024 (5 bliana).

**Minicíocht Cruinnithe**

Ba chóir do gach coiste teacht le chéile ceithre huaire sa bhliain ar a laghad agus cuireadh a thabhairt do dhaoine ón taobh amuigh a bhfuil an taithí chuí acu chun freastal ar chruinnithe más gá de réir *Alt 45(3) den Acht um Boird Oideachais agus Oiliúna 2013.*

**Coinbhleacht Leasa**

Ba chóir do bhaill freagracht phearsanta a ghlacadh maidir le haon choinbhleacht leasa a fhógairt don Choiste Iniúchóireachta agus Riosca agus/nó don Choiste Airgeadais a d'fhéadfadh teacht chun cinn i ndáil le haon mhír ar an gclár.

**Luach Saothair**

Chun sonraí a fháil maidir le luach saothair, féach treoirlínte na Roinne Oideachais agus Scileanna (2015) atá faoi iamh.

**Léiriú Spéise**

Ní mór d'aon duine ar mian leis/léi a bheith san áireamh lena gceapadh chuig na Coistí thuasluaite *Foirm um Léiriú Spéise* a chur ar aghaidh. Déan teagmháil le Patricia ag ptierney@kerryetb.ie chun an fhoirm a fháil.

Is an 12 mean lae Dé hAoine an 11 Deireadh Fómhair 2019 an dáta deiridh a nglacfar le léirithe spéise.